Lavingo apygarda

Lavingo apygarda () – Jungtinių Amerikos Valstijų apygarda, esanti Teksaso vakarinėje dalyje. Tai yra mažiausia pagal gyventojų skaičių apygarda visoje šalyje; pagal 2020 m. JAV gyventojų surašymo duomenis, apygardoje gyveno vos 64 žmonės. Būstinė įsikūrusi vienintelėje apygardos gyvenvietėje – Mentone.Loving County, Texas . www.ereferencedesk.com . Nuoroda tikrinta 2024-08-05. 

 Istorija 
1583 m. vietovę atrado ir Pekoso upę perėjo tyrinėtojas Antonijus de Espechas.

1854 m. generolas Džonas Popas geležinkelių kompanijai apžiūrėjo apygardos apylinkes, 1855 m. grįžo su tikslu šiaurės vakarinėje apygardos dalyje įkurti stovyklą bei artezinius gręžinius, bet veikla buvo nesėkminga ir 1861 m. sustabdyta. 

Nuo 1837 iki 1874 m. apygardos teritorija priklausė Becharo apygardai, nuo 1874 – Tomo Gryno apygardai. Pavadinta Oliverio Lavingo, Lavingo apygardos apylinkėse komančių mirtinai sužeisto rančininko garbei. Atskira apygarda tapo 1887 m., 1897 m. prijungta prie Rivso apygardos ir 1931 m. dar kartą įkurta.

 Geografija 
kairėje|miniatiūra|Apygardos kraštovaizdis. Tolumoje matomi Gvadalupės kalnai|232x232px
Vakarinė apygardos riba eina palei Pekoso upę ir jai priklausantį Red Blafo tvenkinį. Šiaurėje ribojasi su Naująja Meksika. Apygardos reljefas sudarytas daugiausiai iš lygių dykumų ir kelių neaukštų kalvų. Auga krūmai, žolė, kaktusai, palei upę – eglūnai. Altitudė nuo 819 iki 1 009 m virš jūros lygio.

 Gyventojai 
2020 m. JAV gyventojų surašymo duomenimis, apygardoje gyveno 87,5 % baltųjų, 7,81 % mišrios rasės, 1,56 % lotynoamerikiečių, 1,56 % indėnų ir 1,56 % kitų rasių kilmės gyventojų.Loving County, Texas. data.census.gov. Nuoroda tikrinta 2024-08-05.

miniatiūra|232x232px|Lavingo apygardos būstinė Mentone

 Taip pat skaitykite 
 Sąrašas:Rečiausiai gyvenamos administracinės teritorijos pagal valstybę

 Šaltiniai 

Kategorija:Teksaso apygardos